Downloaded from YTS.MX
Valtameren vaarallisimmista pedoista...
Official YIFY movies site: YTS.MX
...vain yksi on tarpeeksi rohkea tunkeutumaan...
...suoraan...
...sinne missä asut.
HÄRKÄHAIDEN SALAISUUDET
Härkähai. Tropiikin paha poika.
Se on tullut tunnetuksi aggressiivisuudestaan.
Jestas sentään! Jestas sentään!
Ihmisten tapaan härkähait pitävät lämpimistä meristä.
Brasilian, Floridan ja Kalifornian rannikoista.
Eivätkä ne lopeta siihen.
Useimmista haista poiketen ne menestyvät makeassa vedessä.
Joissa, järvissä, satamissa, kanavissa.
Härkähait uivat kilometrejä Amazonia pitkin.
Ne ovat vallanneet New Orleansin Pontchartrainjärvelle asti
ja uineet jopa 2 700 kilometriä Mississippijokea Saint Louisiin.
Ja Floridassa ihmisen kaivamat kanavat
kuhisevat härkähaita.
Varovasti! Varovasti!
Se on 180-kiloinen. Katsokaa, miten iso se on.
Ne vaanivat takapihoilla
ja elävät ja saalistavat ihmisten joukossa.
Härkähait syövät jopa toisia haita.
-Hai yrittää syödä tuon hain! -Katsokaa tuota!
Jestas sentään!
Anteeksi vain, mutta voihan *****! Saitko tuon kuvattua?
Ne ovat arvoituksellisia ja voivat tappaa ihmisiä.
Tämän me tiedämme:
Härkien tapaan niillä on lihaksikas ja leveä vartalo.
Pisimmillään ne ovat 3,3-metrisiä.
300 kiloa lihasta.
Eivätkä ne häpeä varastaa.
Nämä sukelluskalastajat ovat tottuneet kilpailuun.
Makrilli on arvostettu saaliina ja ruokakalana.
Mutta härkähai ei anna sitä.
Tilaisuuden tullen ne hyökkäävät odottamattoman nopeasti.
Valkohai, tiikerihai ja härkähai ovat maailman tappavimmat hait.
Valkohai on ensiluokkainen tappaja kylmissä vesissä.
Se voi olla härkähaita 7 kertaa painavampi ja 2 kertaa pitempi.
Sen suosikkisaalista ovat hylkeet.
Valkohain saalistustapa on kuuluisa.
Se etsii heikot...
...ja säästää energiaa...
...täydellistä hetkeä varten.
Sen leuat voivat katkaista hylkeen kahtia,
mutta härkähai puree vielä voimakkaammin.
Härkähai syö mitä vain delfiineistä kilpikonniin ja muihin haihin.
Lähes 7 000 kilopascalin voima...
...riittää katkaisemaan jalan.
Seuraava kilpailija
on tiikerihai.
Merten roskakori.
Ne syövät lähes mitä vain
rautasahaa muistuttavilla hammasriveillään.
Härkähaita suuremmat tiikerihait ovat matkaajia.
Trooppisessa meressä kelluva valaan raato
houkuttelee niitä laumoittain.
Härkähait partioivat samoissa lämpimissä merissä,
mutta niillä on ylimääräinen etu.
Ne voivat saalistaa siellä, missä valkohait ja tiikerihait eivät.
Härkähaiden ei tarvitse syödä joka päivä.
Ne ovat opportunisteja,
jotka etsivät helppoja aterioita, joilla ne selviävät päiväkausia.
Etelä-Afrikan itärannikolla
on enemmän haita kuin juuri missään muualla maailmassa.
Sardiinien noutopöytä houkuttaa paikalle joukon
ykkösluokan saalistajia.
Syöksypommittavat suulat hyökkäävät ilmasta.
Delfiinit kokoavat kalat yhteen.
Tropiikkivalaat ahmivat.
Ja sitten hait.
Sumuhait ja mustapilkkahait.
Mutta härkähaita ei näy.
Siihen on syy.
Toisin kuin useimmat hait, härkähait voivat kontrolloida suolatasoaan.
Ne ovat sopeutuneet menestymään jokisuulahdissa ja makeissa vesissä.
Ne voivat siis liikkua vapaasti suolaisen ja makean veden välillä...
...ja saalistaa syvällä sisämaassa...
...missä ihmiset asuvat...
...ja leikkivät.
Kukaan ei näe niiden tulevan.
Siinä se on!
Valtavia haita kilometrien päässä valtameristä.
Härkähait tunkeutuvat jokiin ympäri maailmaa.
Se on ainoa tappava hailaji, joka voi elää makeassa vedessä.
Ne elävät lähellä asuinpaikkojamme, mutta tiedämme niistä vain vähän.
Tohtori Ryan Daly tutkii härkähaita eteläisessä Afrikassa.
Hän haluaa selvittää, mikä tekee härkähaista ketteriä selviytyjiä.
Ryan on erikoistunut haiden muuttoon.
Se, missä ne syövät ja lisääntyvät, vaikuttaa niiden suojeluun.
Ryanin työpäivään kuuluu härkähaiden pyydystämistä
ja paikantimien kiinnittämistä.
Merkitsemme härkähaita selvittääksemme, minne ne menevät
ja missä ne viettävät aikaansa,
jotta voimme tasapainottaa turvapaikat ja uhat
niiden muuttaessa ja liikkuessa.
Hänen työnsä on mennä lähelle petoa,
josta hän haluaa pitää ihmiset kaukana ja päinvastoin.
Kahdeksan vuoden seurannan jälkeen
hän on todennut härkähaiden kulkevan lähes 1 600 kilometriä vuodessa.
Hän epäilee niiden liikkuvan usein paljon kauemmas.
Ryanin tutkimuspaikka on eteläisessä Mosambikissa.
Viisi kilometriä Ponta do Ouron rannikolta on haiden tyyssija.
Hyvinvoiva riutta täynnä syötävää on kuin merkkivalo pedoille.
Ja täydellinen paikka haiden tutkimiseen.
Ryan yrittää tunnistaa muutaman yksilön
voidakseen oppia, mitkä hait elävät täällä.
Haita on tällä hetkellä valtavasti.
Viisi mustapilkkahaita, pari tiikerihaita kauempana
ja kokonainen parvi vasarahaita. Paikka on täynnä.
Ryan etsii härkähaita.
Suuria sellaisia.
Hän kuvaa niiden saalistamista ja keskinäistä kilpailua.
Nyt Ryan vie tutkimuksensa askelen pitemmälle.
Näkökulman saaminen haiden maailmasta on lähes mahdotonta.
Uuden teknologian avulla voimme kiinnittää kameroita haihin,
ja antaa niiden kerätä tiedot meille.
Ensin hänen on pyydystettävä uusi tutkimusapulainen.
Härkähaiden pyydystäminen on erityisen vaikeaa,
sillä ne tuntuvat tietävän, että niitä jahdataan.
Nyt tärppää.
Ryanin täytyy väsyttää hai, jotta hän voi kiinnittää kameran.
Hän saattaa hain transsimaiseen tilaan ja kerää tietoja.
Käännetään se ja kiinnitetään kamera.
Näyttää hyvältä.
Ryan kuvaa eläimen ennen kuin se katoaa.
Eväkamera ei ala kuvaamaan
ennen kuin hain aktiivisuus palaa normaaliksi 12 tunnin päästä.
Tämä on ensimmäinen kerta,
kun härkähain luontaista käytöstä kuvataan Intian valtameressä.
Ei ihmisen aiheuttamia häiriöitä.
Vain ikkuna härkähain maailmaan.
Se tarkkailee saaliita...
...ja muita haita.
Mustapilkkahaita.
Valtavia tiikerihaita.
Ja lopulta, sekin ensimmäistä kertaa,
härkähai kuvaa lajikumppaneitaan.
Kaikki ovat huippusaalistajia,
jotka suuntaavat vaistomaisesti kohti saaliskeskittymää.
5 000 jättipiikkimakrillia.
Nämä taitavat saalistajat ovat vaikuttava vastus.
Nämä lähes 80-kiloiset kalat eivät pelkää haita.
Makrillit käyttävät haiden karkeaa nahkaa loisten irrottamiseen.
Ne ovat myös nopeita.
Ne eivät ole helppo saalis.
Joka vuosi samaan aikaan juuri ennen täysikuuta
makrillit kerääntyvät eteläiseen Mosambikiin lisääntymään.
Ryanille tämä vuosittainen rituaali on loistava tilaisuus.
Alhaalla riittää isoja kaloja.
Niiden näkeminen yhdessä paikassa
valtavana parvena on häkellyttävää. En kyllästy siihen koskaan.
Tuhansien makrillien pitäisi olla kuin noutopöytä.
Toistaiseksi Ryan ei näe eväkamerassa saalistusta.
Hän tarvitsee lisää videokuvaa,
ja sitä saa helpomminkin.
Olemme keksineet uudenlaisen kameran,
joka antaa meidän nähdä saman kuin haikin.
Haita ei tarvitse pyydystää. Sen on vain syötävä syötti,
niin se vetää kameraa mukanaan kuutisen tuntia.
Mustapilkkahai nappaa kameran ensimmäisenä ja lähtee tiehensä.
Ryan ei odottanut tätä.
Sen ansiosta voi kuitenkin nähdä jotain uutta.
Video osoittaa näiden haiden uivan vierekkäin
ja välillä jopa törmäävän toisiinsa.
Hait ovat hyvin kilpailuhenkisiä.
Mutta myös strategisia.
Härkähait saapuvat.
Mustapilkkahait ja härkähait käyvät asemiin makrilliparven ympärille.
Härkähait ovat paljon suurempia ja korkeammalla ravintoketjussa.
Ne ovat kuin partioivia poliiseja.
Mustapilkkahait pysyvät lähellä.
Tuntuu kuin ne odottaisivat, että jotain tapahtuu.
Härkä-, tiikeri-, vasara- ja mustapilkkahait
kokoontuvat haastavien petokalojen ympärille.
Parvessa on 5 000 lihavaa makrillia.
Ne ovat härkähaiden lempisaalista.
Lähes vuosikymmenen haita tutkinut tohtori Ryan Daly tietää
ainakin 20 härkähain elävän näissä Mosambikin vesissä ympäri vuoden.
Mutta kesällä, kun makrillit kutevat,
valtavasti haita siirtyy tänne saalistamaan.
Kampavasarahaita on paljon enemmän kuin härkähaita.
Ne jahtaavat pienempiä kaloja, eivät jättipiikkimakrilleja.
Toisin kuin mustapilkkahait.
Härkähaiden leuat aukeavat niin, että niille kelpaa suurikin saalis,
jopa pienemmät hait.
Siellä on kaikenlaisia haita, mutta härkähaiden tullessa muut väistävät.
Härkähait toimivat parven reunoilla.
Ne valitsevat helppoja kohteita.
Selvitäkseen niille riittää yksi makrilli viikossa.
Missään muualla härkähaita ja saalista ei ole näin paljon.
Saalistaja vastaan saalistaja.
Muodostelmasta irtoavat kalat syödään välittömästi.
Kyse ei ole vimmasta, vaan hyökkäystaktiikasta.
Vahvimmat selviävät. Myös merellä.
Hyväkuntoiset makrillit pääsevät lisääntymään.
Vanhat ja sairaat tulevat syödyiksi.
Armoa ei tunneta.
Suuret härkähait repivät kaloja noin vain. Voimaa on valtavasti.
Kutemisen jälkeen makrillit poistuvat.
Samoin hait.
Kysymys kuuluu:
mihin ne menevät.
Kerran Ryan merkitsi härkähain,
joka ui 1 600 kilometriä Mosambikin pohjoisosaan ja takaisin.
Toinen meni Etelä-Afrikan vesille.
Jopa nämä voimakkaat matkaajat joutuvat kujanjuoksuun.
Muuttaessaan härkähait kohtaavat monia vaaroja
pitkäsiimoista ja haiverkoista, jotka teurastavat haita,
tarkoitukselliseen haiden kalastukseen.
Paine haiden pyydystämiseksi kasvaa niiden arvokkaiden evien takia.
Kuten maapetojen kohdalla,
ihmiset ovat myös härkähain suurin uhka.
Mutta eivät ainoa.
Kun nämä sopeutuvat pedot tunkeutuvat jokiin,
ne ajautuvat myös ongelmiin.
Nämä safarituristit pääsevät näkemään jotain ainutlaatuista.
Virtahepo vastaan härkähai.
Voimakkaimmin pureva nisäkäs...
kohtaa voimakkaimmin purevan hain.
240 kilometriä etelämpänä on Saint Lucian jokisuulahti.
Se on yksi Afrikan suurimmista marskimaista.
Makea ja suolainen vesi sekoittuvat.
Matalaa ja lämmintä.
Olosuhteet ovat täydelliset härkähaille,
ja ainutlaatuiselle kohtaamiselle safarilla.
Tämä hai jahtasi luultavasti kalaa, kun se yllätti virtahevot.
Afrikan tappavin suuri maaeläin
on myös avain arvoitukseen.
Tiedämme härkähaiden nousevan ylös jokia syömään.
Ja Etelä-Afrikan itärannikolla riittää jokia,
joille härkähait pääsevät katoamaan.
Piilossa Wild Coastilla on turmeltumatonta luontoa.
Se on mereltä alkulähteelle koskematonta.
Tästä metsäisestä suojapaikasta
ei uskoisi löytyvän minkäänlaisia merieläimiä.
Eikä myöskään haitutkijaa.
Mutta Ryan tietää, että täällä on vierailija merestä,
joka voi johtaa hänet lähemmäs härkähaita.
Makrillien näkeminen joissa ei ole epätavallista.
Ne saattavat viedä poikasensa jokiin
tai tappaa meressä eläviä loisia makealla vedellä.
Mutta 200 makrillin näkeminen yhdessä on poikkeuksellista.
Täällä on jättipiikkimakrilleja
ja ne näyttävät parveilevan tavalla, jota ei nähdä muualla.
Syy siihen, miksi ne ovat täällä, on suoraan sanottuna mysteeri.
Ainoa mysteeri ei ole se, miksi merieläin sopeutuu makeaan veteen.
Päästäkseen tänne makrillien on selvittävä vuorovedestä
ja uitava viisi kilometriä matalia koskia.
Suurten petojen olisi mahdotonta seurata saalista.
Mutta pienten ei.
Ne ovat täällä.
Härkähain poikaset.
Tämä on kiehtovaa, sillä olemme metsässä koskien yläpuolella.
Aivan joen yläjuoksulla.
Kuinka nuoret hait pääsevät näin pitkälle sisämaahan?
Oltuaan tiineenä kymmenen kuukautta
naarashärkähait synnyttävät yhdestä kolmeen poikasta joen suulle.
Sen työ on tehty.
Hainpoikaset uivat vaistomaisesti yläjuoksulle,
pois meripetojen luota.
Nyt niiden on vain lihottava.
Arvoituksellisia härkähaita on vaikea löytää.
Kyseessä on jälleen ensimmäinen kerta.
Olen tutkinut härkähaita yli kymmenen vuotta,
mutta en ole nähnyt hainpoikasia metsäjoessa
kilometrien päässä merestä tällaisessa paikassa.
Tämä on niille täydellinen ympäristö kasvaa ja vahvistua.
Ryan on löytänyt uuden kasvupaikan tutkittavaksi.
Kun nämä hainpoikaset ovat tarpeeksi suuria, ne lähtevät merelle.
Minne ne tunkeutuvat seuraavaksi?
Härkähai.
Yksi maailman kolmesta tappavimmasta haista.
Valkohai ja tiikerihai ovat tunnetumpia.
Mutta vain härkähai tunkeutuu säännöllisesti ihmisten alueille.
Varovasti! Varovasti!
Se varastaa kaloja
ja kasvaa makeassa vedessä, kilometrien päässä sisämaassa.
Se on opportunistinen, arvaamaton ja väärinymmärretty.
Tohtori Ryan Daly on härkähaiden puolella.
Hän haluaa tietää, mihin ne kulkevat syömään ja lisääntymään
voidakseen pitää ne erossa ongelmista.
Härkähait voivat vaikuttaa tappokoneilta,
mutta ne ovat ekosysteemin kannalta tärkeitä saalistajia.
Ne pitävät luonnon tasapainossa.
Hän tietää härkähaiden matkaavan joka kesä Mosambikiin syömään.
Mutta matkaaminen on jopa haille vaarallista.
Uhkia on kaikkialla.
Miten nämä hait onnistuvat kulkemaan niin menestyksekkäästi,
ja kuinka laajalla härkähait liikkuvat?
Selvittääkseen sen Ryan matkaa
härkähaiden lounaisimpaan esiintymispaikkaan Afrikassa.
Infantan rauhallinen kaupunki vilkkaalla Breedejoella.
Ainakin 30 härkähaita elää täällä kesäisin.
Ihmiset lomailevat täällä.
Tämä voisi olla Long Island tai Pohjois-Carolinan Outer Banks.
On hullua että kaikki nämä ihmiset ja hait ovat samassa paikassa.
On uskomatonta, että kaikki on niin rauhallista.
Toivon tilanteen pysyvän sellaisena. Hailla ja ihmisillä on omat asiansa.
Ryan tuli pyydystämään hain ja kiinnittämään siihen paikantimen.
Tämä voi pysyä haissa puolesta vuodesta vuoteen.
Se irtoaa tiettynä päivänä,
nousee pintaan ja lähettää tiedot meille.
Toivottavasti saamme tietää, minne hait menevät.
On jälleen aika kalastaa haita.
Ryanin mukana on paikallinen asiantuntija, tohtori John Filmater.
Heillä on edessään vaikea työ.
Tämä on hainruokaa. Ja nyt odotamme.
Suuri hai tarttuu syöttiin.
Hyvä, annetaan sille ylimääräistä painetta. Täydellistä.
Köysi voi olla sen ympärillä.
Se on selvästi vihainen. Sillä riittää yhä energiaa.
Haita ei voi nostaa turvallisesti ennen kuin se on väsytetty.
Tämä vaikuttava peto on pahansisuinen.
Ja se voi napsahtaa sekunnissa.
Kunnes hai on turvallisesti veneen kyljessä, mitä vain voi tapahtua.
-Se taitaa suuttua. -Se ravistelee päätään. Varovasti.
Uroshai.
Se ravistelee päätään voimakkaasti. Pyrstö on ylhäällä.
Se on oikea peto.
Hyvin tehty. Hienoa.
Tarkkailemme haita ja varmistamme, että kiduksissa on vettä.
On aika kääntää hai.
Kolmimetrinen hai rauhoittuu välittömästi.
-Iso hai. Saitko sen? -Jep.
297 senttiä.
Pieni viilto akustista merkkiä varten.
-Kelpaako? -Jep. Merkitään tuokin.
Niin kauan kuin hai on selällään, se on transsissa.
Mutta jos se kääntyy liian aikaisin, seuraa ongelmia.
Kolmimetrinen härkähai vilkkaassa joessa.
Tohtori Ryan Daly haluaa tietää
sen muuttoreitin ja minne se tarkalleen matkaa.
Se on hereillä. Hyvä merkki.
Satelliittipaikannin selkäevässä seuraa hain liikkeitä vuoden ajan.
Se käynnistyy automaattisesti, kun hai sukeltaa viiteen metriin.
Vapautus tapahtuu vedestä käsin.
Sillä lailla. Käännetään se.
Sano, kun se pitää kääntää.
Ryan ohjaa hain takaisin.
Varovasti, varovasti.
Seitsemän päivän aikana
miehet merkitsevät ja vapauttavat neljä suurta uroshärkähaita.
Näiden härkähaiden merkitseminen on paljastanut, että ne uivat
ainakin 30 kilometriä yläjuoksulle.
Ne kulkevat edestakaisin lähes päivittäin.
Härkähait partioivat joella, jolla on maatiloja ja lomakohteita.
Talven viileämmät lämpötilat saavat hait lähtemään avomerelle.
Odotimme niiden pysähtyvän tunnetuissa kokoontumispaikoissa
niiden matkatessa rannikolla.
Ne toimivatkin päinvastoin.
Kun härkähait lähtivät joelta, ne menivät suorinta tietä
pohjois-Mosambikiin lähes 3 200 kilometrin päähän.
Ryan on tehnyt merkittävän löydön.
Yksin matkaamisen sijaan
hait lähtevät joelta yhdessä.
Kuin vauhkoontuneet härät
ne uivat kolmessa kuukaudessa lähes 3 200 kilometriä
aina pohjois-Mosambikiin asti.
Se on paljon pidemmälle kuin Ryan luuli.
Sitten neljä haita kääntyvät ajoissa
ehtiäkseen syömään makrilleja etelärannikolle.
Aiempi ennätys härkähaiden muutolle oli 3 200 kilometriä.
Merkityt hait ovat matkanneet jo 4 800 kilometriä makrillien luo.
Se on uusi ennätys.
Ryan ei tiedä, ovatko tutkimuskohteet selvinneet
tai palaavatko ne Breedejoelle, mistä ne lähtivät.
Ottaakseen siitä selvää Ryan ja John palaavat paikkaan,
jossa he merkitsivät hait vuotta aiemmin.
He toivovat löytävänsä lähettimen signaalin.
-Olemme oikeassa paikassa. -Katsotaan, onko täällä haita.
Hydrofoni etsii akustisia merkkejä lähistöltä.
Jos hai on 400 metrin etäisyydellä meistä, kuulemme sen.
-Tänne, hai. -Signaali tulee 40 sekunnin välein.
Oliko tuo jotain? Väärä hälytys.
-Jotain löytyi. Se on yksi haista. -Eikä!
Se on yksi Sambesijoen uroshaista.
Se oli 286 senttiä, eli vähän alle kolmimetrinen.
Se on yksi suurista uroksistamme.
Uskomatonta. Tuo hai on siis uinut
ainakin 2 900 kilometriä pohjois-Mosambikin rannikolle,
kääntynyt ympäri ja uinut takaisin samaan paikkaan.
Matkaa on kertynyt varmaan yli 6 400 kilometriä alle vuodessa.
-Siinä se on taas! -Tämä on aivan mieletöntä.
Kaikki neljä merkittyä urosta löytyvät joesta.
Tiedot paljastavat kahden niistä saapuneen 30 tunnin välein.
Ne matkasivat 6 400 kilometriä yhdessä.
Kyseessä on pisin koskaan mitattu härkähain muuttomatka.
Kaksi kertaa enemmän kuin aiempi ennätys.
Härkähait matkaavat mereltä joelle
ja takaisin merelle päivittäin
ja liikkuvat koordinoituja muuttoreittejä pitkin.
Onko härkähai ihmiselle erityisen vaarallinen laji
vai huippupeto, joka on vaarassa jokaisessa ympäristössään?
Kilpailu ja muut pedot pakottavat sen kujanjuoksuun
ravinnon ja lisääntymisen takia
jokaisena vuonna joka puolella ympäri maailmaa.